Karibų jūros regionas

mėlyna = Karibų jūra
žalia = Vakarų Indija
Karibai (; prancūzų k. Caraïbes; olandų k. Caraïben; portugalų k. Caribe arba Caraíbas) – Amerikos regionas, kurį sudaro Karibų jūra, jos salos (kurių dauguma riboja jūrą) ir aplinkinės pakrantės. Regionas yra į pietryčius nuo Šiaurės Amerikos, į rytus nuo Centrinės Amerikos ir į šiaurės vakarus nuo Pietų Amerikos.


Didžioji teritorijos dalis yra Karibų tektoninėje plokštėje ir apima daugiau nei 7000 salų, salelių ir rifų. Vakarų Indiją sudaro Antilai, skirstomi į Didžiuosius Antilus, supančius jūrą iš šiaurės, ir Mažuosius Antilus pietuose ir rytuose, bei Bahamai, esantys jūros šiaurės rytų pusėje. Gerokai šiauriau Atlanto vandenyne yra Bermudai, kuriuos taip pat kartais priskiria Vakarų Indijai. Geopolitine prasme, Vakarų Indija paprastai laikoma Šiaurės Amerikos regionu ir skirstoma į 28 teritorijas, įskaitant nepriklausomas valstybes, užjūrio departamentus ir kolonijas. Vienu metu egzistavo trumpalaikė valstybė, pavadinta Vest Indijos federacija, sudaryta iš dešimties anglakalbių Karibų teritorijų.

Karibų vardas kilo iš karibų genties, XV a.pab., europiečių pasirodymo metu, buvusios viena regiono lyderių. „Vakarų Indijos“ pavadinimas kilo iš Kristupo Kolumbo įsitikinimo, kad jis išsilaipino Indijoje (tuo metu taip buvo vadinami visi Azijos pietūs ir rytai), nors iš tikrųjų jis buvo Amerikoje. Naujai atrastoms žemėms vadinti dažnai buvo vartojamas ispaniškas terminas Antillas.

 Istorinis suskirstymas 

Dauguma salų kuriuo nors metu buvo arba vis dar tebėra Europos valstybių kolonijos:
 Ispanijos – Kuba, Espanjola (šiuo metu Dominikos Respublika ir Haitis), Dominikos Respublika, Puerto Rikas, Jamaika (iki 1655 m.), Kaimanų salos, Trinidadas (iki 1797 m.) ir Įlankos salos (iki 1643 m.)
 Prancūzijos – Angilija (trumpai), Antigva ir Barbuda (trumpai), Dominika (trumpai), Dominikos Respublika (trumpai), Grenada (trumpai), Haitis, Montseratas (trumpai), Sent Lusija (trumpai), Sent Vinsentas ir Grenadinai (trumpai), Sint Eustatijus (trumpai), Sent Kitsas ir Nevis (Sent Kitsas, bet ne Nevis), Trinidadas ir Tobagas (trumpai) (tik Tobagas), Sent Krua (trumpai) ir dabartiniai Prancūzijos užjūrio departamentai – Martinika ir Gvadelupa (įskaitant Sent-Bartelemį ir šiaurinę Sent Martino pusę)
 Didžiajai Britanijai – Angilija, Antigva ir Barbuda, Bahamai, Barbadosas, Įlankos salos (trumpai), Didžiosios Britanijos Mergelių salos, Kaimanų salos, Dominika, Grenada, Gajana, Jamaika (nuo 1655 m.), Montseratas, Sent Krua (trumpai), Sent Kitsas ir Nevis, Sent Lusija, Sent Vinsentas ir Grenadinai, Trinidadas ir Tobagas (nuo 1797 m.) bei Turkso ir Caicoso salos
 Nyderlandų – dabartinės BES salos, Sint Martenas, Kiurasao ir Aruba, Mergelių salos, Sent Krua (trumpai), Tobagas ir Įlankos salos (trumpai)
 Danijos – dabartinės Mergelių salos (JAV)
 Kuršo hercogystės  – Tobagas (Naująjį Kuršą)

Jungtinė Karalystė buvo suvienijusi savo teritorijas Vakarų Indijoje į Vest Indijos Federaciją. Nepriklausomos šalys, buvusios VIF sudėtyje, vis dar turi vieną sudėtinę kriketo rinktinę, sėkmingai besirungiančią draugiškose rungtynėse ir vienadieniuose tarptautiniuose turnyruose. Komandai atstovauja ir Gajana, vienintelė Britanijos kolonija, buvusi Pietų Amerikos žemyne.

 Geografija 
Karibų jūros salos sudaro 3260 km ilgio sausumos grandinę tarp Pietų Amerikos Venesuelos valstybės ir Floridos – JAV pietryčių valstijos. Šios salos – riba, skirianti Atlanto vandenyną nuo Karibų jūros.

Salos skirstomos į tris grupes: Bahamas, labiausiai nutolusias į šiaurę; Mažąsias Antilų salas (jas sudaro Antigva, Grenada, Trinidadas ir Tobagas), labiausiai nutolusias į rytus; ir Didžiąsias Antilų salas, kurias sudaro didžiausios salos: Kuba, Jamaika ir didelė Espanjolos sala, kurią pasidalijusios dvi valstybės Dominikos respublika ir Haitis.

Saloms priskiriami šie geografiniai vienetai:
 Bahamos,
 Didieji Antilai:
 Kuba,
 Jamaika,
 Puerto Rikas,
 Espanjola,
 Mažieji Antilai:
 Pavėjinės Antilų salos (nuo Mergelių salų iki Dominikos),
 Priešvėjinės Antilų salos (nuo Martinikos iki Trinidado ir Tobago).

Regiono klimatas tropinis, daugumoje salų birželio mėnesį prasideda drėgnasis metų laikas, trunkantis iki lapkričio. Be to, Karibų jūros regionui didžiausią pavojų kelią uraganai.

 Dabartinės Karibų salų teritorijos 
  (Britanijos teritorija)

  (Nyderlandų karalystės dalis)
 BES salos (Nyderlandų specialioji provincija)
  (Nyderlandų Karalystės dalis)
  (Nyderlandų Karalystės dalis)

  (Britanijos teritorija), dalijasi Mergelių salas su JAV Mergelių Salomis)
  (Britanijos teritorija))


  (dalijasi Grenadinų salyną su Sent Vinsentu ir Grenadinais)
  (Prancūzijos užjūrio departamentas)
 Espanjola



  (Prancūzijos užjūrio departamentas)
  (Britanijos teritorija))
  (JAV bendrija)


  (dalijasi Grenadinų salyną su Grenada)

  (JAV teritorija, dalijasi Mergelių Salas su Britanijos Mergelių Salomis)

 Žemyninės valstybės, besiribojančios su Karibų jūra